open-index/open-wikipedia-markdown huggingface dataset:
Πραμπόβο Σουμπιάντο

Ο **Πραμπόβο Σουμπιάντο Τζοτζοχαντικουσούμο** ,  Τζογιόχαντικουσούμο· (Prabowo Subianto Djojohadikusumo, γεννήθηκε στις 17 Οκτωβρίου 1951) είναι Ινδονήσιος πολιτικός, επιχειρηματίας και πρώην στρατηγός τεσσάρων αστέρων του στρατού, ο οποίος υπηρετεί ως ο όγδοος πρόεδρος της Ινδονησίας από το 2024. Προηγουμένως υπηρέτησε ως ο 26ος υπουργός Άμυνας υπό τον πρόεδρο Τζόκο Γουιντόντο από το 2019 έως το 2024. Ο Πραμπόβο είναι ο τρίτος πρόεδρος της Ινδονησίας με στρατιωτικό υπόβαθρο, μετά τους Σουχάρτο και Σουσίλο Μπαμπάνγκ Γιουντχογιόνο, και ο γηραιότερος πρόεδρος που ανέλαβε την προεδρία για πρώτη φορά στην ιστορία της Ινδονησίας.

Ο Πραμπόβο αποφοίτησε από την Εθνική Στρατιωτική Ακαδημία της Ινδονησίας το 1970 και υπηρέτησε κυρίως στις Ειδικές Δυνάμεις (Kopassus), μέχρι τον διορισμό του στην ηγεσία της Διοίκησης Εφεδρικών Στρατηγικών Δυνάμεων (Kostrad) το 1998. Αργότερα την ίδια χρονιά αποπέμφθηκε από τον στρατό και του απαγορεύτηκε η είσοδος στις Ηνωμένες Πολιτείες λόγω καταγγελιών για παραβιάσεις ανθρωπίνων δικαιωμάτων.

Στις αρχές του 2008 το στενό περιβάλλον του Πραμπόβο ίδρυσε το Κόμμα Γκερίντρα.  Στις προεδρικές εκλογές του 2009 ήταν υποψήφιος αντιπρόεδρος στο πλευρό της Μεγκαουάτι Σουκαρνοπούτρι, χωρίς επιτυχία. Στις προεδρικές εκλογές του 2014 ήταν και πάλι υποψήφιος αλλά ηττήθηκε από τον κυβερνήτη της Τζακάρτα Τζόκο Γουιντόντο, κάτι που αρχικά αμφισβήτησε. Το 2019 έθεσε ξανά υποψηφιότητα για την προεδρία με υποψήφιο αντιπρόεδρο τον Σαντιάγκα Ουνό, έχοντας τη στήριξη των κομμάτων Γκερίντρα, PKS, PAN, Δημοκρατικού Κόμματος και Μπέρκαργια. Η άρνησή του να αποδεχθεί το αποτέλεσμα οδήγησε σε διαδηλώσεις και ταραχές στην Τζακάρτα. Ωστόσο, αργότερα αποδέχθηκε τη συνεργασία με τον Γουιντόντο και ανέλαβε υπουργός Άμυνας στην κυβέρνησή του.

Στις 10 Οκτωβρίου 2021 το Γκερίντρα ανακοίνωσε ότι ο Πραμπόβο θα είναι ο υποψήφιός του για τις προεδρικές εκλογές του 2024, κάτι που επιβεβαίωσε ο ίδιος στις 12 Αυγούστου 2022. Στις 14 Φεβρουαρίου 2024 ανακήρυξε τη νίκη του στον πρώτο γύρο των εκλογών, καθώς οι πρώτες ανεπίσημες μετρήσεις τον έδειχναν μπροστά με 58%. Στις 20 Μαρτίου η Εκλογική Επιτροπή επικύρωσε τα αποτελέσματα και τον ανακήρυξε πρόεδρο.  Το Συνταγματικό Δικαστήριο επιβεβαίωσε τη νίκη του στις 22 Απριλίου 2024. Ορκίστηκε ως 8ος πρόεδρος της Ινδονησίας στις 20 Οκτωβρίου 2024.

## Παραπομπές


Κατηγορία:Πρόεδροι της Ινδονησίας
Κατηγορία:Ηγέτες εν ενεργεία
Στυκάνζ

Το **Στυκάνζ** (, , ,  ή ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Λίμνη Χόκτοβα

Η **Λίμνη Χόκτοβα** (ή **Χότκοβα** ή **Λιμνοπούλα** ) είναι εποχική λίμνη που βρίσκεται στον κάμπο της Παραμυθιάς, στη Θεσπρωτία της Ηπείρου. Εκτείνεται ανάμεσα στα χωριά Κρυσταλλοπηγή, Κεφαλόβρυσο και Γκρίκα, περίπου 4 χιλιόμετρα νότια της Παραμυθιάς.

## Γεωγραφικά χαρακτηριστικά
Η λίμνη αποτελεί κατάλοιπο παλαιότερου εκτεταμένου υγροτόπου, ο οποίος έχει δεχτεί επεμβάσεις για αποστράγγιση και γεωργική χρήση. Κατακλύζεται από όμβρια ύδατα και αποστραγγίζεται μέσω καταβοθρών. Κατά τους θερινούς μήνες, η στάθμη του νερού μειώνεται σημαντικά και μετατρέπεται σε υγρά λιβάδια.

Η περιοχή καλύπτεται από υγρόφιλη βλάστηση όπως καλαμιές (*Phragmites australis*) και βούρλα (*Scirpus spp.*).

## Οικολογική σημασία
Η λίμνη έχει ενταχθεί στο δίκτυο Natura 2000 ως Ειδική Ζώνη Διατήρησης με κωδικό GR2120003.

Αποτελεί σημαντικό βιότοπο για την ορνιθοπανίδα και την τοπική βιοποικιλότητα. Σημαντική είναι η παρουσία της ενδημικής ακρίδας της Ηπείρου (*Chorthippus lacustris*), ενός είδους που απαντάται σε ελάχιστες περιοχές της βόρειας Ελλάδας.

## Πολιτιστικά και αρχαιολογικά στοιχεία
Στην περιοχή έχουν εντοπιστεί αρχαιολογικά κατάλοιπα, όπως κάλυμμα ρωμαϊκής σαρκοφάγου και ερείπια βυζαντινού κτίσματος στη θέση «Πλάτανος του Αράπη» κοντά στην Κρυσταλλοπηγή.

Η λίμνη εντάσσεται σε περιπατητικές και φυσιολατρικές διαδρομές της περιοχής.

## Δείτε επίσης
* Παραμυθιά Θεσπρωτίας

## Παραπομπές


Κατηγορία:Λίμνες της Ελλάδας
Κατηγορία:Περιφερειακή ενότητα Θεσπρωτίας
Κατηγορία:Προστατευόμενες φυσικές περιοχές στην Ελλάδα
Κατηγορία:Υγροβιότοποι
Μαράνα (Αριζόνα)

Η **Μαράνα** (αγγλ. *Marana*) είναι πόλη στην πολιτεία Αριζόνα των Ηνωμένων Πολιτειών Αμερικής, στην Κομητεία Πίμα (και κατά μικρό μέρος στην Κομητεία Πινάλ). Βρίσκεται πολύ κοντά στο Τουσόν, στα βορειοδυτικά του. Σύμφωνα με την απογραφή του 2020, ο πληθυσμός της Μαράνα ήταν 51.908 κάτοικοι, έναντι μόλις 2.187 κατοίκων το 1990.

## Αρχαιολογία
Κοντά στη Μαράνα οι αρχαιολόγοι έχουν ανακαλύψει ίχνη συνεχούς κατοικήσεως από το 2200 π.Χ. περίπου. Πολλές διαφορετικές αρχαιολογικές θέσεις έχουν καταγραφεί στην περιοχή αυτή, όπως οι:

* Λας Κάπας (2200-500 π.Χ.), με το αρχαιότερο γνωστό νεκροταφείο στις Νοτιοδυτικές ΗΠΑ, τα αρχαιότερα κανάλια σε όλη τη Βόρεια Αμερική και ευρήματα που περιλαμβάνουν τις αρχαιότερες πίπες για το κάπνισμα καπνού σε ολόκληρο τον κόσμο.
* Μαράνα Μάουντ (1150-1300 μ.Χ.), περιτειχισμένος οικισμός του πολιτισμού Χοχοκάμ με έκταση άνω των 2 χιλιάδων στρεμμάτων.
* Λόφος Λίντα Βίστα (1200-1350 μ.Χ.), οικισμός του πολιτισμού Τριντσέρας με πάνω από 150 πεζούλες και 75 κατοικίες σε λάκκους.
* Λος Μορτέρος (περ. 500-1500 μ.Χ.), χωριό του πολιτισμού Χοχοκάμ. Αυτό φαίνεται ότι το «πρόφθασαν» σε καλή κατάσταση οι Ισπανοί, όταν ο Χουάν Μπαουτίστα δε Άνσα κατασκήνωσε στη θέση Llano del Azotado, που πιθανώς ήταν δίπλα, κατά την εξερευνητική του πορεία το 1775, όπως αναφέρει σχετικώς.

## Παραπομπές


## Εξωτερικοί σύνδεσμοι
* 

Μαραν
Ντεϊτόνα Μπητς

Η **Ντεϊτόνα Μπητς** (αγγλ. *Daytona Beach*) είναι πόλη στην πολιτεία Φλόριντα των Ηνωμένων Πολιτειών Αμερικής, στην Κομητεία Βολούσα. Σύμφωνα με την απογραφή του 2020, ο πληθυσμός της πόλεως ήταν 72.647 κάτοικοι. Αποτελεί μέρος της Ανατολικής Ακτής των Ηνωμένων Πολιτειών και είναι ιστορικώς γνωστή για την εκτεταμένη παραλία της, όπου μηχανοκίνητα οχήματα επιτρέπονται σε ορισμένα μέρη με σκληρυμένη, «πατημένη» άμμο. Ο μηχανοκίνητος αθλητισμός στην παραλία της Ντεϊτόνα έγινε δημοφιλής σχεδόν από τις απαρχές των σπορ αυτών, αρχικώς με την πίστα «Daytona Beach and Road Course», που αντικαταστάθηκε το 1959 από την πίστα Daytona International Speedway. Στην πόλη έχει την έδρα της η NASCAR.

Η Ντεϊτόνα Μπητς δέχεται μεγάλες ομάδες τουριστών και προσφέρει αξιοσημείωτες εκδηλώσεις, όπως τη «Speedweek», που προσελκύει περίπου 200.000 επισκέπτες για τον περίφημο αγώνα αυτοκινήτων Daytona 500. Υπάρχουν και αγώνες μοτοσικλέτας, όπως το Daytona Beach Bike Week και το Biketoberfest, καθώς και ο αγώνας αντοχής 24 Hours of Daytona. Από την άλλη, η πόλη είναι το μέρος όπου σπουδάζουν περισσότεροι από 20 χιλιάδες άνθρωποι, κυρίως στα εξής τρία Α.Ε.Ι.: το Αεροναυτικό Πανεπιστήμιο Έμπρυ-Ριντλ, το Πανεπιστήμιο Bethune-Cookman και το Πολιτειακό Κολέγιο της Ντεϊτόνα.

## Παραπομπές


## Εξωτερικοί σύνδεσμοι
* 

Ντειτονα Μπ
Λίμνη Οκητσόμπη

Η **Λίμνη Οκητσόμπη** (αγγλ. *Lake Okeechobee*, πραγματική προφορά **Οουκητσόουμπη**) είναι η μεγαλύτερη λίμνη γλυκού νερού της πολιτείας Φλόριντα των ΗΠΑ, έχοντας μέση έκταση 1.900 τετραγωνικά χιλιόμετρα. Είναι επίσης η τρίτη μεγαλύτερη φυσική λίμνη με γλυκό νερό από όσες βρίσκονται αποκλειστικά στην επικράτεια των ΗΠΑ (μετά τη Λίμνη Μίσιγκαν και τη Λίμνη Ιλιάμνα).

Η Οκητσόμπη είναι εξαιρετικά αβαθής για τις διαστάσεις της, με μέσο βάθος (όταν η λίμνη έχει τη μέση στάθμη της) μόλις 2,7 μέτρα.

## Παραπομπές


## Εξωτερικοί σύνδεσμοι
* 

Οκητσομπη
Λιμνη Οκητσομπη
Γλυπτοθήκη

225px|thumb|right|Η Γλυπτοθήκη του Μονάχου, όπως ήταν περί το 1900.
**Γλυπτοθήκη** ονομάζεται κάθε συλλογή γλυπτών έργων τέχνης. Ο όρος συναντάται στην ονομασία αρκετών μουσείων τέχνης. Στη νεότερη εποχή εισάχθηκε ως νεολογισμός τον 19ο αιώνα με τη γαλλική και τη γερμανική μορφή του (*glyptotheque* και *Glyptothek* αντιστοίχως) από τον βιβλιοθηκάριο του Βασιλιά Λουδοβίκου Α΄ της Βαυαρίας, απευθείας από τις αρχαίες ελληνικές συστατικές λέξεις *γλυπτόν* και *θήκη*, σε απομίμηση της λέξεως *πινακοθήκη*. Συγγενικός όρος είναι το *lapidarium*, με τον οποίο χαρακτηρίζονται αρκετά μουσεία γλυπτικής.

Μουσεία που φέρουν αυτή την ονομασία σήμερα είναι μεταξύ άλλων και τα εξής (μερικά είναι υπαίθριες εκθέσεις γλυπτών):

* Γλυπτοθήκη του Μονάχου, στη Γερμανία (Βαυαρία)
* Ny Carlsberg Glyptotek, στην Κοπεγχάγη της Δανίας
* Εθνική Γλυπτοθήκη, στην Αθήνα (Άλσος Στρατού στο Γουδί), παράρτημα της Εθνικής Πινακοθήκης της Ελλάδας
* Υπαίθρια Γλυπτοθήκη Ψυχικού, στην Αθήνα
* Υπαίθριο μουσείο γλυπτικής τέχνης, στο Παρίσι
* *Gliptoteka HAZU*, στο Ζάγκρεμπ της Κροατίας

Κατηγορία:Μουσεία
Κατηγορία:Αρχαία ελληνική γλυπτική
Κομητεία Αλάτσουα

Η **Κομητεία Αλάτσουα** (αγγλ. *Alachua County*) είναι κομητεία που βρίσκεται στο βόρειο τμήμα της 
πολιτείας της Φλόριντα των ΗΠΑ. Σύμφωνα με την απογραφή του 2020, ο πληθυσμός ήταν 278.468 κάτοικοι. Η έδρα και η μεγαλύτερη πόλη της κομητείας είναι το Γκέινσβιλ, όπου και το Πανεπιστήμιο της Φλόριντα. Σύμφωνα με το Γραφείο Απογραφής των ΗΠΑ, η κομητεία έχει έκταση 2.510 τετραγωνικά χιλιόμετρα, από τα οποία τα 2.270 τετρ. χιλιόμετρα είναι ξηρά και τα υπόλοιπα 240 καλύπτονται από εσωτερικά ύδατα.

## Παραπομπές


Αλατσουα
Πανωραία

Το **Πανωραία** ή **Πανώρια** είναι ένα γυναικείο όνομα ελληνικής προέλευσης  το οποίο σημαίνει "πάρα πολύ όμορφη". 

## Ετυμολογία
Το όνομα σχηματίστηκε από τις λέξεις **' = πάνω απ' όλα, τα πάντα και **' = όμορφος ή ψηλός. Σύμφωνα με το *[[Λεξικό της νέας ελληνικής γλώσσας|Λεξικό της Νέας Ελληνικής Γλώσσας]],*  η λέξη *ωραία* θεωρείται η κυρίαρχη έννοια και ως εκ τούτου η λέξη σημαίνει *ωραιότατη*.

## Άτομα με το όνομα Πανωραία
* Πανώρια Βοζίκη (18ος-19ος αι.), αγωνίστρια της Ελληνικής Επανάστασης του 1821 
* Πανωραία Χατζηκώστα ή Ψωροκώσταινα ή Ψαροκώσταινα (18ος-19ος αι.)αγωνίστρια της Ελληνικής Επανάστασης του 1821 

## Φανταστικοί χαρακτήρες
* Πανώρια (16ος αι.), ο κεντρικός χαρακτήρας του ομότιτλου ποιμενικού δράματος του Γεωργίου Χορτάτση, μια βοσκοπούλα στην Κρήτη 

## Παραπομπές

Κατηγορία:Γυναικεία ονόματα
Κατηγορία:Γυναικεία ελληνικά ονόματα
Μάαμουλ

μικρογραφία|Το μάαμουλ κομμένο στη μέση.
μικρογραφία|Ισραηλινά μάαμουλ.
μικρογραφία|Λιβανέζικα μάαμουλ.
Το **μάαμουλ** (αραβικά: معمول‎· λατινοποιημένα: *maʿmūl* [mæʕˈmuːl]) είναι ένα γεμιστό μπισκότο βουτύρου που φτιάχνεται με σιμιγδάλι. Είναι ένα δημοφιλές γλυκό σε όλο τον αραβικό κόσμο. Η γέμιση μπορεί να γίνει με αποξηραμένα φρούτα όπως σύκα, χουρμάδες ή ξηρούς καρπούς όπως φιστίκια ή καρύδια, και περιστασιακά αμύγδαλα.

Στα περισσότερα σπίτια, αυτά τα μπισκότα καταναλώνονται όλο το χρόνο και συχνά σερβίρονται σε εορταστικές ή θρησκευτικές περιστάσεις. Οι μουσουλμάνοι συχνά τα σερβίρουν κατά την περίοδο του Ραμαζανιού, ενώ οι χριστιανοί κατά τη διάρκεια του χριστιανικού Πάσχα. Οι Εβραίοι από τον Λίβανο και την Αίγυπτο συχνά βάζουν ξηρούς καρπούς μέσα στη γέμιση και τα σερβίρουν κατά τη διάρκεια του πουρίμ.

## Δείτε επίσης

* Κάακ

## Παραπομπές


Κατηγορία:Αραβική κουζίνα
Ταρκεμπόλ

Το **Ταρκεμπόλ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Νότια Φλόριντα

[thumb|right|255px|Η Νότια Φλόριντα σύμφωνα με τα επικρατέστερα όριά της σημειωμένη με κόκκινο στον χάρτη της [Φλόριντα]]
Η **Νότια Φλόριντα** (αγγλ. *South Florida*), που αποκαλείται κάποιες φορές ανεπίσημα με τη σύντμηση **SoFlo**, είναι το νοτιότερο μέρος της πολιτείας Φλόριντα των Ηνωμένων Πολιτειών Αμερικής. Αποτελεί το νοτιότερο τμήμα σε ολόκληρες τις ηπειρωτικές ΗΠΑ και τη μοναδική περιοχή των ηπειρωτικών ΗΠΑ που έχει τροπικό κλίμα.

Στη Νότια Φλόριντα κυριαρχεί η Μητροπολιτική περιοχή του Μαϊάμι (με 6.138.333 κατοίκους το 2020) και ο τεράστιος υγροβιότοπος Έβεργκλεϊντς. Χαρακτηριστική περιοχή είναι επίσης τα Κη της Φλόριντα, μια μακρότατη αλυσίδα μικρών τροπικών νησιών στο νότιο άκρο που συνδέονται μεταξύ τους με γέφυρες. Δημογραφικώς, οι κάτοικοι της Ν. Φλόριντα μπορούν να διακριθούν σε τρείς σχεδόν ισάριθμες κατηγορίες: το 32,2% αυτών έχει γεννηθεί στη Φλόριντα, το 33,0% έχει γεννηθεί σε άλλη πολιτεία των ΗΠΑ και το 34,8% έχουν γεννηθεί εκτός των ΗΠΑ.

## Παραπομπές


Νοτια Φλοριντ
Κάακ

Το **κάακ** (αραβικά: خبز الكعك‎ λατινοποιημένα: jebez al-ka'k κυριολ.: «ψημένο κέικ») αναφέρεται σε μια ποικιλία από γλυκά ή αλμυρά ψωμιά ή ψωμάκια από αλεύρι σίτου αραβικής προέλευσης. Συνήθως έχουν μια τρύπα στο κέντρο (παρόμοια με ένα ντόνατ ή ένα κουλούρι) και καταναλώνονται ευρέως στη Μέση Ανατολή.

Τα κάακ μπορούν να αρωματιστούν με γλυκάνισο και να καλυφθούν με σουσάμι. Εσωτερικά, η ζύμη έχει απαλή και σπογγώδη υφή, ενώ εξωτερικά είναι καραμελωμένη και ελαφρώς τραγανή.

## Ιστορικά στοιχεία
Το κάακ αναφέρεται για πρώτη φορά στο *Kitab al Wusla il al Habib*, το οποίο προέρχεται από τη Συρία του 13ο αιώνα. Εκεί δίνονται τρεις συνταγές για το κάακ.

## Είδη

### Αλμυρά κάακ
μικρογραφία|Παλαιστίνιος πλανόδιος πωλητής κάακ της Ιερουσαλήμ.
Το ψωμί αυτό φτιάχνεται σε σχήμα δακτυλίου με επικάλυψη από σουσάμι. Το διογκωτικό μέσο που χρησιμοποιείται είναι ρεβίθια που έχουν υποστεί ζύμωση. Τρώγεται ως σνακ και αρωματίζεται με αλάτι, ζάαταρ (θυμάρι σε σκόνη) και σουμάκ λίγο πριν το φαγητό. Πωλείται ευρέως από πλανόδιους πωλητές. Στην Ανατολική Ιερουσαλήμ σερβίρεται μερικές φορές μαζί με ψητά αυγά και φαλάφελ. Οι Παλαιστίνιοι θεωρούν το καάκ της Ιερουσαλήμ μια μοναδική σπεσιαλιτέ και όσοι βρίσκονται στην πόλη ή επισκέπτονται την πόλη συχνά αγοράζουν πολλά ψωμιά για να τα δώσουν σε άλλους εκτός πόλης.

Στον Λίβανο, τα ψωμιά κάακ φτιάχνονται από γλυκιά ζύμη που διαμορφώνεται σε δαχτυλίδια και καλύπτεται με σουσάμι. Αντί για ζάαταρ, μετά το ψήσιμο, γλασάρεται με γάλα και ζάχαρη και στη συνέχεια στεγνώνει. Οι Τυνήσιοι Εβραίοι φτιάχνουν επίσης μια ελαφρώς γλυκιά και αλμυρή εκδοχή της ζύμης, αλλά δεν χρησιμοποιούν ζύμη με βάση τη μαγιά. Στην Αίγυπτο, μια παραλλαγή που παρασκευάζεται με αμύγδαλα, γνωστή ως *κάακ μπι λοζ*, σερβίρεται συνήθως σε γάμους.

### Γλυκά κάακ
[μικρογραφία|Γλυκά κάακ (με τρύπα στη μέση) γεμιστά με χουρμάδες και [μάαμουλ (παραδοσιακά αραβικά γλυκά), κάποια γεμιστά με καρύδια και κάποια με φιστίκια Αιγίνης, από την Παλαιστίνη.]]
[μικρογραφία|Γλυκά κάακ από την [Παλαιστίνη (περιοχή)|Παλαιστίνη με βάση το σιμιγδάλι, γεμιστά με πάστα από χουρμάδες.]]
[μικρογραφία|Παραδοσιακά γλυκά κάακ από την [Τυνησία.]]
Τα κέικ ή γλυκά που είναι γνωστά ως κάακ είναι μπισκότα με βάση το σιμιγδάλι. Μπορούν να έχουν τη μορφή μάαμουλ (παραδοσιακό αραβικό γλυκό) και να είναι γεμιστά με αλεσμένους χουρμάδες, με αλεσμένους ξηρούς καρπούς και με αλεσμένα φιστίκια Αιγίνης.

Άραβες Χριστιανοί, κυρίως Παλαιστίνιοι Χριστιανοί (συμπεριλαμβανομένων εκείνων που ζουν στη διασπορά) και Λιβανέζοι Χριστιανοί φτιάχνουν αυτά τα γλυκά για να γιορτάσουν το Πάσχα. Άραβες μουσουλμάνοι τα φτιάχνουν κατά τη διάρκεια του Εΐντ αλ-φιτρ (μετά το τέλος του μήνα του Ραμαζανίου). Τα γλυκά κάακ παρασκευάζονται επίσης όλο το χρόνο από ολόκληρο τον παλαιστινιακό πληθυσμό και το αλεύρι μερικές φορές αντικαθίσταται με σιμιγδάλι.

## Παραπομπές


Κατηγορία:Συριακή κουζίνα
Κατηγορία:Αραβική κουζίνα
Σπήλαια Μπλάνσαρντ Σπρινγκς

thumb|275px|Η «Μεγάλη ρέουσα πέτρα» στα Σπήλαια Μπλάνσαρντ Σπρινγκς
Τα **Σπήλαια Μπλάνσαρντ Σπρινγκς** (αγγλ. *Blanchard Springs Caverns*) είναι σύστημα σπηλαίων εντός του Εθνικού Δρυμού Όζαρκ - Σαιν Φράνσις, στην Κομητεία Στόουν του βόρειου Άρκανσω στις Ηνωμένες Πολιτείες Αμερικής. Ο πλησιέστερος οικισμός είναι η κωμόπολη Μάουνταιν Βιου, στα νότια των σπηλαίων. Είναι τα μόνα επισκέψιμα σπήλαια που κατέχει η Δασική Υπηρεσία των ΗΠΑ και τα μοναδικά δημόσια σπήλαια της χώρας που δεν υπάγονται στο Σύστημα Εθνικών Πάρκων.

Οι κάτοικοι της περιοχής γνώριζαν για την ύπαρξη των σπηλαίων από τη δεκαετία του 1930 και τα αποκαλούσαν «Σπήλαιο του Μισού μιλίου» (*Half-Mile Cave*), ενώ συστηματική εξερεύνησή τους άρχισε από τη δεκαετία του 1950. Το επάνω σπήλαιο άνοιξε για το κοινό για ασφαλείς περιηγήσεις το 1973.

Τα Σπήλαια Μπλάνσαρντ Σπρινγκς έχουν εξερευνημένη διαδρομή συνολικού μήκους 13,0 χιλιομέτρων, κάτι που τα καθιστά το δεύτερο σε μήκος σύστημα σπηλαίων ή σπήλαιο σε όλο το Άρκανσω, ενώ είναι το μεγαλύτερο σε όγκο στην πολιτεία αυτή. Το σύστημα περιλαμβάνει τρία διαφορετικά επίπεδα, όλα επισκέψιμα με ξεναγούμενες περιηγήσεις. Το επίπεδο που βρίσκεται στο μεγαλύτερο υψόμετρο έχει περιηγητική διαδρομή μήκους 800 μέτρων, ενώ το μεσαίο έχει περιηγητική διαδρομή μήκους 1.900 μέτρων, η οποία σε ένα σημείο κατέρχεται στο κατώτατο επίπεδο, που έχει υψομετρική διαφορά 112 μέτρα. Εκεί καταλήγει το ρυάκι από τις πηγές που δημιούργησαν τα σπήλαια και εξερχόμενο στο ύπαιθρο σχηματίζει λιμνούλα κατάλληλη για μπάνιο.

## Παραπομπές


## Εξωτερικοί σύνδεσμοι
* 

Μπλανσαρντ Σπρινγκς
Σπηλαια Μπλανσαρντ Σπρι
Ποταμός Σαιν Φράνσις

Ο **Ποταμός Σαιν Φράνσις** (αγγλ. *St. Francis River*) είναι ποταμός των Ηνωμένων Πολιτειών Αμερικής, δεξιός παραπόταμος του Μισσισσιππή. Ο Σαιν Φράνσις έχει μήκος περίπου 686 χιλιόμετρα και διαρρέει τις πολιτείες Μιζούρι και Άρκανσω. Οι περιοχές από τις οποίες διέρχεται είναι κυρίως αγροτικές.

Ο ποταμός πηγάζει σε μια περιοχή γρανιτικών υψωμάτων, σε σημείο με υψόμετρο 478 μέτρα πάνω από την επιφάνεια της θάλασσας, στην Κομητεία Άιρον (Μιζούρι). Από εκεί ρέει γενικώς προς νότο, περνώντας από τα Όζαρκ και τα ομώνυμά του χαμηλά Όρη Σαιν Φρανσουά. Ορίζει το σύνορο Μιζούρι-Άρκανσω για πολλά χιλιόμετρα και μετά εισέρχεται στο Άρκανσω στο χαμηλότερο υψομετρικά σημείο της πολιτείας Μιζούρι (73 μέτρα). Πιο κάτω σχηματίζει την τεχνητή Λίμνη Γουαπαπέλο, που δημιουργήθηκε από ένα φράγμα το οποίο κατασκευάσθηκε το 1941.

## Παραπομπές


## Εξωτερικοί σύνδεσμοι
* 

Σαιν Φρανσις
Ποταμος Σαιν Φραν
Κομητεία Αλαμόσα (Κολοράντο)

Η **Κομητεία Αλαμόσα** (αγγλ. *Alamosa County*) είναι κομητεία στην πολιτεία του Κολοράντο των Ηνωμένων Πολιτειών Αμερικής. Κατά την απογραφή του 2020 είχε πληθυσμό 16.376 κατοίκους. Η διοικητική πρωτεύουσα (*έδρα*) της κομητείας είναι η ομώνυμη κωμόπολη Αλαμόσα. Η ονομασία σημαίνει τη συστάδα από άλσος προς τιμή του αντισυνταγματάρχη Τζορτζ Άρμστρονγκ Κάστερ, ο οποίος είχε πεθάνει τον προηγούμενο χρόνο. Αρχικά τοποθετήθηκε στην Ούλα, στη συνέχεια η έδρα της κομητείας μεταφέρθηκε στη Ροζίτα το 1878 και στο Σίλβερ Κλιφ το 1886 πριν εγκατασταθεί οριστικά στο Γουέστκλιφ το 1928.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.420 τετραγωνικά χιλιόμετρα, εκ των οποίων 1.410 τετρ. χιλιόμετρα είναι στεριά και 3,4 καλύπτονται από ύδατα.

## Παραπομπές


Αλαμοσα
Εθνική Ελλάδας (χόκεϊ επί πάγου γυναικών)

Η **εθνική ομάδα χόκεϊ επί πάγου γυναικών της Ελλάδας** εκπροσωπεί την Ελλάδα στις διεθνείς διοργανώσεις χόκεϊ επί πάγου.

Η εθνική ομάδα χόκεϊ επί πάγου γυναικών της Ελλάδας είναι μια αντιπροσωπευτική ομάδα χόκεϊ επί πάγου της Ομάδας *Greek Heritage Ice Hockey Team* (Χόκεϊ επί Πάγου Ελληνικής Κληρονομιάς) . Η Ελληνική Ομοσπονδία Χειμερινών Αθλημάτων την υποστηρίζει ως την εθνική ομάδα χόκεϊ επί πάγου γυναικών της Ελλάδας.

Η ομάδα έκανε το ντεμπούτο της στο Challenger Series του 2025 στο Σικάγο, όπου κέρδισε την εθνική ομάδα γυναικών του Πουέρτο Ρίκο με 10-2 και μια επιλογή των ΗΠΑ (Team North America) με 9-2. Περαιτέρω συμμετοχές σε τουρνουά θα είναι στο Montreal @challenger.series τον Ιούλιο και στο Latam Cup τον Αύγουστο του 2025.

Το κριτήριο ότι οι παίκτριες πρέπει να προέρχονται από την ελληνική διασπορά ή να έχουν σχέση με την Ελλάδα δεν συμμορφώνεται με τις απαιτήσεις της IIHF, οι οποίες απαιτούν, μεταξύ άλλων, οκτώ μήνες συμμετοχής στο αγωνιστικό παιχνίδι της χώρας. Επομένως, η ομάδα δεν μπορεί να συμμετάσχει σε διοργανώσεις της IIHF.

## Παραπομπές


## Εξωτερικοί σύνδεσμοι
*  ομοσπονδίας
* Προφίλ στην IIHF

Κατηγορία:Εθνικές αθλητικές ομάδες
Κατηγορία:Χόκεϊ επί πάγου στην Ελλάδα
Κατηγορία:Εθνικές αθλητικές ομάδες της Ελλάδας
Κομητεία Μοχάβε

Η **Κομητεία Μοχάβε** (αγγλ.: *Mohave County*), είναι κομητεία των Ηνωμένων Πολιτειών Αμερικής, μία από τις 15 κομητείες στην πολιτεία της Αριζόνα. Ο πληθυσμός της Μοχάβε σύμφωνα με την απογραφή του 2020 ήταν 213.267 κάτοικοι, παρουσιάζοντας αύξηση κατά 6,5% σε σχέση με τον πληθυσμό του 2010.

Η έδρα της Κομητείας Μοχάβε είναι η πόλη Κίνγκμαν, αλλά η μεγαλύτερη σε πληθυσμό πόλη της είναι το Λέικ Χάβασου Σίτι, στο οποίο είναι συγκεντρωμένο το 27% του πληθυσμού όλης της κομητείας.

Η έκταση της κομητείας ανέρχεται συνολικά σε 34.860 τετραγωνικά χιλιόμετρα (km²), καθιστώντας την τη δεύτερη μεγαλύτερη εδαφικά κομητεία της Αριζόνα (μετά την Κοκονίνο) και 5η μεγαλύτερη των ΗΠΑ (η Αλάσκα δεν διαιρείται σε κομητείες). Από αυτή την έκταση τα 34.480 km² είναι ξηρά και τα υπόλοιπα 380 km² καλύπτονται από νερό. Η κομητεία Μοχάβε βρίσκεται στο δυτικό/βορειοδυτικό τμήμα της Αριζόνα.

## Παραπομπές


## Εξωτερικοί σύνδεσμοι
* 

Μοχαβε
Κομητεία Ιντιπέντενς (Άρκανσο)

Η **Κομητεία Ιντιπέντενς** (αγγλ. *Independence County*) είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020 ο πληθυσμός της ήταν 37.938 κάτοικοι.  Η έδρα της κομητείας είναι η μικρή πόλη Μπέιτσβιλ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2.000 τετραγωνικά χιλιόμετρα (km²), εκ των οποίων τα 1.980 km² είναι στεριά και 20 km² (1%) καλύπτονται από νερό.

## Παραπομπές


Ιντιπεντενς
Κομητεία Άντισον (Βερμόντ)

Η **Κομητεία Άντισον** (αγγλ.: *Addison County*) είναι κομητεία που βρίσκεται στην πολιτεία του Βερμόντ των Ηνωμένων Πολιτειών Αμερικής. Κατά την απογραφή του 2020 ο πληθυσμός της κομητείας ήταν 37.363 κάτοικοι. Η έδρα (πρωτεύουσα) και μεγαλύτερος οικισμός της Κομητείας Άντισον είναι η κωμόπολη Μίντλμπέρυ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2.090 τετραγωνικά χιλιόμετρα (km2), εκ των οποίων τα 1.980 km2 είναι ξηρά και τα υπόλοιπα 110 km2 (5,1%) καλύπτονται από νερό (ποτάμια και λίμνες).

## Παραπομπές


Αντισον
Κομητεία Έτζκομ

Η **Κομητεία Έτζκομ** (αγγλ.:*Edgecombe County*) είναι κομητεία στην πολιτεία της Βόρειας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός της κομητείας ήταν 48.900 κάτοικοι. Η έδρα της κομητείας είναι η μικρή πόλη Τάρμπορο, αλλά η μεγαλύτερη σε πληθυσμό πόλη της είναι το Ρόκυ Μάουντ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.312,8 τετραγωνικά χιλιόμετρα (km2), εκ των οποίων τα 1.309,1 km2 είναι στεριά και τα υπόλοιπα 3,7 km2 (0,28%) καλύπτονται από νερό (ποτάμια και λίμνες).

## Παραπομπές


Ετζκομ
Βιτονκούρ

Το **Βιτονκούρ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Κομητεία Μπήβερ

Η **Κομητεία Μπήβερ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

* Κομητεία Μπήβερ (Γιούτα)
* Κομητεία Μπήβερ (Οκλαχόμα)
* Κομητεία Μπήβερ (Πενσυλβάνια)

Κατηγορία:Ονομασίες κομητειών των Ηνωμένων Πολιτειών
Κομητεία Μπήβερ (Γιούτα)

Η **Κομητεία Μπήβερ** (αγγλ. *Beaver County*) είναι κομητεία στην πολιτεία της Γιούτα των Ηνωμένων Πολιτειών Αμερικής. Κατά την απογραφή του 2020 ο πληθυσμός της κομητείας ήταν 7.072 κάτοικοι, με ανοδική τάση. Η έδρα της κομητείας και μεγαλύτερος οικισμός της είναι η ομώνυμη κωμόπολη Μπήβερ.

Σύμφωνα με το Γραφείο Απογραφής των ΗΠΑ, η κομητεία, που βρίσκεται στο δυτικό-νοτιοδυτιό μέρος της Γιούτα, έχει συνολική έκταση 6.710 τετραγωνικά χιλιόμετρα (km2), εκ των οποίων τα 5 km2 (ποσοστό 0,08%) καλύπτονται από νερό (λίμνες και ποτάμια).

## Παραπομπές


Μπηβερ
Κομητεία Λίτσφηλντ

Η **Κομητεία Λίτσφηλντ** (αγγλ. *Litchfield County*) είναι κομητεία στην πολιτεία του Κονέκτικατ των Ηνωμένων Πολιτειών Αμερικής, ευρισκόμενη στο βορειοδυτικό μέρος της πολιτείας. Κατά την απογραφή του 2020 ο πληθυσμός της κομητείας ήταν
185.186 κάτοικοι. Η μεγαλύτερη σε πληθυσμό πόλη της είναι το Τόρινγκτον.

Σύμφωνα με το Γραφείο Απογραφής των ΗΠΑ, η κομητεία Λίτσφηλντ έχει συνολική έκταση 2.450 τετραγωνικά χιλιόμετρα (km²) εκ των οποίων 2.390 km² είναι ξηρά και 60 km² (2,5%) καλύπτονται από νερό (λίμνες και ποτάμια).

## Παραπομπές


Λιτσφ
Λεμονόπιτα

μικρογραφία|Γαλλική τάρτα λεμονιού (lemon tart/tarte au citron).
μικρογραφία|Αμερικάνικη λεμονόπιτα (shaker lemon pie).
μικρογραφία|Αμερικάνικη λεμονόπιτα με μαρέγκα (lemon meringue pie).
Η **λεμονόπιτα** είναι μια πίτα με κύριο συστατικό της γέμισης το λεμόνι. Παρασκευάζεται έχοντας πάντα βάση από κάτω. Μπορεί να πάρει διαφορετικές μορφές, όπως τάρτα με ανοιχτή γέμιση, πίτα με κλειστή γέμιση, όπως επίσης πίτα με μαρέγκα. Έτσι, υπάρχει η γαλλική ανοιχτή τάρτα λεμονιού (tarte au citron), η αμερικάνικη κλειστή λεμονόπιτα με φύλλο (shaker lemon pie), και η αμερικάνικη λεμονόπιτα με μαρέγκα (lemon meringue pie). 

Η ελληνική εκδοχή της πίτας φτιάχνεται είτε με φύλλο ζυμωμένο στο χέρι και ανοιχτή γέμιση από πάνω, είτε με τη χρήση φύλλων κρούστας. Αντί για χωριάτικο φύλλο μπορεί να χρησιμοποιηθεί ζύμη σφολιάτας. Εκτός από τον χυμό λεμονιού, ένα άλλο βασικό υλικό που χρησιμοποιείται στην ελληνική λεμονόπιτα είναι το γιαούρτι, κάτι το οποίο την κάνει ξεχωριστή και αντιπροσωπευτική της χώρας. 

Η λεμονόπιτα δεν πρέπει να συγχέεται με κέικ λεμονιού που είναι μια διαφορετική παρασκευή.

## Ιστορικά στοιχεία

### Λεμονόπιτα με μαρέγκα
Η προέλευση της λεμονόπιτας με μαρέγκα χρονολογείται από τον 19ο αιώνα, αν και τα συστατικά που τη συνθέτουν είχαν ήδη ιστορία στην ευρωπαϊκή κουζίνα. Τα λεμόνια, για παράδειγμα, εισήχθησαν στην Ευρώπη κατά τη μεσαιωνική περίοδο και η όξινη γεύση τους έγινε γρήγορα ένα από τα αγαπημένα στη μαγειρική, ειδικά στην Αγγλία και στη Γαλλία. Τα λεμόνια ήταν δημοφιλή στην παρασκευή πουτίγκων, κρεμών και πιτών, κάτι που τελικά οδήγησε στην ανάπτυξη της γέμισης λεμονιού για πίτες.

Η μαρέγκα, από την άλλη πλευρά, πιστεύεται ότι εφευρέθηκε στην Ελβετία τον 17ο αιώνα από έναν Ιταλό ζαχαροπλάστη ονόματι Γκασπαρίνι, αν και άλλες θεωρίες τοποθετούν την προέλευσή της στη Γαλλία ή στη Γερμανία. Σε κάθε περίπτωση, η πίτα όπως την γνωρίζουμε σήμερα πιθανότατα αναπτύχθηκε στις Ηνωμένες Πολιτείες κατά τον 19ο αιώνα. Πιστεύεται ότι εξελίχθηκε από τις λεμονόπιτες που ήδη παρασκευάζονταν στη χώρα, στις οποίες προστέθηκε ένα στρώμα μαρέγκας για να μαλακώσει την ξινή γεύση του λεμονιού και να προσφέρει μια ελαφριά, αέρινη υφή. Αυτός ο συνδυασμός αποδείχθηκε μεγάλη επιτυχία και η λεμονόπιτα με μαρέγκα έγινε γρήγορα δημοφιλής σε όλη τη χώρα.

Καθόλη τη διάρκεια του 20ού αιώνα, η λεμονόπιτα με μαρέγκα καθιερώθηκε ως κλασική τόσο στην αμερικανική όσο και στην ευρωπαϊκή ζαχαροπλαστική. Με τον χρόνο, εξελίχθηκε για να γίνει μία από τις πιο δημοφιλείς πίτες στον κόσμο, με πολλές διαφορετικές εκδοχές. 

## Παραπομπές


## Εξωτερικοί σύνδεσμοι
* 
* 

Κατηγορία:Γλυκά
Κατηγορία:Πίτες
Κομητεία Γουαϊκόμικο

Η **Κομητεία Γουαϊκόμικο** (αγγλ. *Wicomico County*) είναι κομητεία στην πολιτεία του Μέριλαντ των Ηνωμένων Πολιτειών Αμερικής, επί της χερσονήσου Ντελμάρβα. Κατά την απογραφή του 2020, ο πληθυσμός της κομητείας ήταν 103.588 κάτοικοι. Η έδρα και η μεγαλύτερη πόλη της κομητείας είναι το Σάλσμπρι. Ιδρύθηκε το 1867 και πήρε το όνομα της από τον ομώνυμο ποταμό που διαχέεται μέσα από την κομητεία.

Σύμφωνα με το Γραφείο Απογραφής των ΗΠΑ η Κομητεία Γουαϊκόμικο έχει συνολική έκταση 1.036 τετραγωνικά χιλιόμετρα (km²), εκ των οποίων τα 968 km² είναι ξηρά, ενώ τα υπόλοιπα 68 km² (6,4%) καλύπτονται από νερό (λίμνες και ποτάμια).

## Παραπομπές


Γουαικομικο
Καρύδι Λασιθίου

Με την ονομασία **Καρύδι Λασιθίου** αναφέρονται:
* το Καρύδι Μιραμπέλλου, χωριό του δήμου Αγίου Νικολάου  του νομού Λασιθίου..
* το Καρύδι Σητείας Λασιθίου, χωριό του δήμου Σητείας του νομού Λασιθίου.
* το Καρύδι Ιεράπετρας Λασιθίου, χωριό του δήμου Ιεράπετρας του νομού Λασιθίου.
Κομητεία Ανταίρ (Μιζούρι)

Η **Κομητεία Ανταίρ** (αγγλ. *Adair County*) είναι κομητεία στο βόρειο μέρος της πολιτείας Μιζούρι των Ηνωμένων Πολιτειών Αμερικής. Κατά την απογραφή του 2020, ο πληθυσμός της κομητείας ήταν 25.314 κάτοικοι. Η διοικητική πρωτεύουσα (*έδρα*) και μεγαλύτερη σε πληθυσμό πόλη της Κομητείας Ανταίρ είναι το Κέρκσβιλ.

Ο πρώτος μόνιμος οικισμός στο έδαφος της κομητείας άρχισε να κτίζεται το 1828. Πολλοί από τους πρώτους εποικιστές προέρχονταν από την Κομητεία Ανταίρ του Κεντάκι, και έται η κομητεία του Μιζούρι πήρε το όνομα αυτής. Με τη σειρά της, η κομητεία στο Κεντάκι είχε ονομασθεί έτσι προς τιμή του Τζων Ανταίρ, του σεβαστού όγδοου Κυβερνήτη του Κεντάκι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.470 τετραγωνικά χιλιόμετρα (km²), εκ των οποίων τα 5 km² (ποσοστό 0,4%) καλύπτονται από νερό (λίμνες και ποτάμια).

## Παραπομπές


Ανταιρ
Κομητεία Λέικ (Μινεσότα)

Η **Κομητεία Λέικ** (αγγλ. *Lake County*) είναι κομητεία στο βορειοανατολικό μέρος της πολιτείας της Μινεσότα των Ηνωμένων Πολιτειών Αμερικής. Κατά την απογραφή του 2020 ο πληθυσμός της κομητείας ήταν 10.905 κάτοικοι. Η διοικητική πρωτεύουσα (*έδρα*) και μεγαλύτερος σε πληθυσμό οικισμός της κομητείας είναι η μικρή κωμόπολη Του Χάρμπορς (*Two Harbors*).

Σύμφωνα με το Γραφείο Απογραφής των ΗΠΑ, η κομητεία έχει έκταση 7.750 τετραγωνικά χιλιόμετρα (km²), εκ των οποίων τα 2.280 km² (29%) καλύπτονται από νερό (λίμνες και ποτάμια), κυρίως από το τμήμα της Λίμνης Σουπήριορ που ανήκει στην κομητεία. Από τη λίμνη αυτή εξάλλου έλαβε η κομητεία και την ονομασία της, καθώς «λέικ» = λίμνη στην αγγλική γλώσσα.

## Παραπομπές


Λεικ
Τζέιν Όουεν

Η **Τζέιν Όουεν** (*Jane Caroline Owen*, γεννημένη στις 15 Απριλίου 1963) είναι Βρετανίδα πολιτικός και διπλωμάτης. Είναι η σημερινή Κυβερνήτρια των Νήσων Κέιμαν και η δεύτερη γυναίκα που κατέχει αυτή τη θέση. Προηγουμένως υπηρέτησε ως Βρετανίδα πρέσβειρα στην Ελβετία και το Λιχτενστάιν καθώς και στη Νορβηγία.

## Καριέρα
Η Όουεν γεννήθηκε στο Μπίλστον και σπούδασε στο σχολείο Έλερσλι στο Μάλβερν (το οποίο έχει πλέον συγχωνευθεί με το Κολέγιο Μάλβερν) και στο Κολέγιο Τρίνιτι του Κέμπριτζ. Μετά την αποφοίτησή της το 1986, δίδαξε αγγλικά στην Ιαπωνία μέσω του προγράμματος JET Programme. Το 1987 εντάχθηκε στο Foreign and Commonwealth Office (FCO). Μετά από εκπαίδευση στην ιαπωνική γλώσσα το 1988–90, εργάστηκε στην πρεσβεία του Τόκιο από το 1990 έως το 1993 και στη συνέχεια αποσπάστηκε στο υπουργείο Εμπορίου και Βιομηχανίας ως επικεφαλής της Μονάδας Εξαγωγών προς την Ιαπωνία το 1993–96. Επέστρεψε στο FCO το 1996–98 και στη συνέχεια τοποθετήθηκε στο Ανόι ως αναπληρώτρια επικεφαλής αποστολής το 1998–2002. Επέστρεψε στο Τόκιο ως διευθύντρια προώθησης εμπορίου το 2002–06 και στη συνέχεια τοποθετήθηκε στο Νέο Δελχί ως διευθύντρια του UK Trade and Investment (UKTI) στην Ινδία το 2006–10. Υπηρέτησε ως Βρετανίδα πρέσβειρα στη Νορβηγία από το 2010 έως το 2014, ως διευθύντρια λειτουργίας του UKTI στο Λονδίνο από το 2014 έως το 2016, και κατόπιν διορίστηκε πρέσβειρα στην Ελβετική Συνομοσπονδία και ταυτόχρονα μη μόνιμη πρέσβειρα στο Πριγκιπάτο του Λιχτενστάιν. Επιλέχθηκε ως Κυβερνήτης των Νήσων Κέιμαν. Έφτασε στα Κέιμαν και ορκίστηκε στις 21 Απριλίου 2023.

## Παραπομπές


Κατηγορία:Βρετανοί πολιτικοί
Κατηγορία:Κυβερνήτες των Νήσων Κέιμαν
Αντρέ Ίμπανκς

Ο **Αντρέ Ίμπανκς** (*André Martin Ebanks*) είναι πολιτικός και δικηγόρος από τις Νήσους Κέιμαν και υπηρετεί ως πρωθυπουργός των Νήσων Κέιμαν από τον Μάιο του 2025. Εκπροσωπεί επίσης την περιφέρεια Νότια Γουέστ Μπέι (West Bay South) ως μέλος του Κοινοβουλίου των Νήσων Κέιμαν. Είναι ο αρχηγός του Κόμματος Κοινότητας Κέιμαν (TCCP) και επικεφαλής του κυβερνητικού συνασπισμού που αποτελείται από μέλη του Κόμματος Κοινότητας Κέιμανν και του Εθνικού Κόμματος των Νήσων Κέιμαν (CINP), ο οποίος ονομάζεται Εθνικός Συνασπισμός για τους Κεϊμανιανούς (NCFC).

## Βιογραφία
Προερχόμενος από τις Νήσους Κέιμαν, ο Ίμπανκς αποφοίτησε από το Κρατικό Πανεπιστήμιο Μόργκαν στις ΗΠΑ με πτυχίο στην κοινωνιολογία, και στη συνέχεια απέκτησε πτυχίο Νομικής από το Πανεπιστήμιο του Λίβερπουλ μέσω σπουδών στη Νομική Σχολή Τρούμαν Μπόντεν στις Νήσους Κέιμαν και μεταπτυχιακό τίτλο στη Νομική Πρακτική από το Μητροπολιτικό Πανεπιστήμιο του Μάντσεστερ. Εντάχθηκε στον Δικηγορικό Σύλλογο της Αγγλίας και Ουαλίας το 2005 και στον Δικηγορικό Σύλλογο των Νήσων Κέιμαν το 2006. Εργάστηκε ως νομικός σύμβουλος επενδυτικών κεφαλαίων στην Appleby Cayman και ως συνεργάτης στην Ομάδα Πρακτικής Επενδυτικών Κεφαλαίων της Walkers, ειδικευόμενος στη δημιουργία, αναδιάρθρωση και εκκαθάριση επενδυτικών κεφαλαίων.

Ο Ίμπανκς στη συνέχεια εντάχθηκε στη δημόσια διοίκηση. Εργάστηκε στο υπουργείο Χρηματοοικονομικών Υπηρεσιών ως ανώτερος σύμβουλος πολιτικής από το 2014 έως το 2018 και στη συνέχεια ως αναπληρωτής γενικός διευθυντής στο υπουργείο Κοινοτικών Υποθέσεων από το 2018 έως το 2019, «με κύρια ευθύνη για το Τμήμα Παιδιών και Οικογενειακών Υπηρεσιών, τη Μονάδα Αξιολόγησης Αναγκών και τη Μονάδα Ισότητας των Φύλων». Από το 2019 έως το 2021 υπηρέτησε ως Εκπρόσωπος των Νήσων Κέιμαν στο Ηνωμένο Βασίλειο και την Ευρώπη.

Το 2021, κατήλθε ως ανεξάρτητος υποψήφιος για το Κοινοβούλιο των Νήσων Κέιμαν στις Γενικές εκλογές του 2021 στις Νήσους Κέιμαν, κερδίζοντας την έδρα της Νότιας Γουέστ Μπέι με 72% των ψήφων απέναντι στον αντίπαλό του, Ραούλ Νίκολσον-Κόου. Μετά την εκλογή του ανέλαβε υπουργός χρηματοοικονομικών υπηρεσιών και εμπορίου και υπηρέτησε ως αναπληρωτής πρωθυπουργός υπό την Τζουλιάνα Ο'Κόνορ-Κόνολι. Κατά τη διάρκεια της θητείας του, προσχώρησε στο Κίνημα Ενωμένου Λαού (UPM), αλλά αργότερα αποχώρησε από το κόμμα τον Οκτώβριο του 2024. Τον Ιανουάριο του 2025 ανακοινώθηκε ως αρχηγός ενός νέου κόμματος του Κόμματος Κοινότητας Κέιμαν (TCCP). Αν και το κόμμα του δεν κέρδισε την απόλυτη πλειοψηφία στις γενικές Εκλογές του 2025 στις Νήσους Κέιμαν, το TCCP, το Εθνικό Κόμμα των Νήσων Κέιμαν (CINP) και τρεις ανεξάρτητοι σχημάτισαν έναν συνασπισμό με την ονομασία Εθνικός Συνασπισμός για τους Κεϊμανιανούς (NCFC), που έφερε τον Ίμπανκς στη θέση του Πρωθυπουργού. Ορκίστηκε πρωθυπουργός στις 6 Μαΐου 2025.

## Παραπομπές


Ιμπανκς
Ιμπανκς
Κομητεία Πόουπ (Μινεσότα)

Η **Κομητεία Πόουπ** (αγγλ. *Pope County*) είναι κομητεία στην πολιτεία Μινεσότα των Ηνωμένων Πολιτειών Αμερικής. Κατά την απογραφή του 2020 ο πληθυσμός της κομητείας ήταν 11.308 κάτοικοι. Η διοικητική πρωτεύουσα (*έδρα*) και μεγαλύτερος σε πληθυσμό οικισμός της κομητείας είναι η μικρή κωμόπολη Γκλένγουντ.

Η Κομητεία Πόουπ αναγνωρίσθηκε από το κοινοβούλο της Μινεσότα το 1862 και ονομάσθηκε προς τιμή του στρατηγού Τζων Πόουπ (1822-1892), ο οποίος είχε εργασθεί ως τοπογράφος στην περιοχή.

Σύμφωνα με το Γραφείο Απογραφής των ΗΠΑ, η κομητεία έχει έκταση 1.860 τετραγωνικά χιλιόμετρα (km²), εκ των οποίων τα 120 km² (ποσοστό 6,6%) καλύπτονται από νερό (λίμνες και ποτάμια).

## Παραπομπές


Ποουπ
Πανεπιστήμιο του Πλίμουθ

Το **Πανεπιστήμιο του Πλίμουθ** (αγγλ. *University of Plymouth*) είναι δημόσιο πανεπιστήμιο με έδρα την πόλη Πλίμουθ της Αγγλίας, όπου βρίσκεται η κύρια πανεπιστημιόπολή του. Ωστόσο έχει εγκαταστάσεις και συνεργαζόμενα κολέγια και σε άλλες αγγλικές πόλεις.

## Ιστορία
Το πανεπιστήμιο ιδρύθηκε αρχικώς ως «Σχολή Ναυτιλίας του Πλίμουθ» το 1862, μετατράπηκε σε «πανεπιστημιακό κολέγιο» το 1920 και σε πολυτεχνική σχολή το 1970. Μετονομάσθηκε σε **Polytechnic South West** το 1989, γεγονός που συνάντησε την αντίδραση των φοιτητών. Τέλος ανακηρύχθηκε πανεπιστήμιο το 1992, απορροφώντας τη Σχολή Θαλάσσιων Μελετών του Πλίμουθ.

## Παραπομπές


Πλιμουθ
Πανεπιστημιο
Υμενοδώρα

Η **υμενοδώρα** (λατινική-επιστημονική ονομασία *Hymenodora*) είναι γένος γαρίδων της οικογένειας οπλοφορίδες (ακανθεφυρίδες). Συναντάται στα νερά των πολικών περιοχών της Γης. Σήμερα αναγνωρίζονται τα εξής 4 είδη υμενοδώρας:

* *Hymenodora acanthitelsonis*, Wasmer, 1972
* *Hymenodora frontalis*, Rathbun, 1902
* *[[Hymenodora glacialis]]* (Buchholz, 1874)
* *Hymenodora gracilis*, Smith, 1886

## Παραπομπές


Υμενοδωρα
Κόλπος του Τσέσαπικ

thumb|325px|Δορυφορική εικόνα του κόλπου του Τσέσαπικ
Ο **Κόλπος του Τσέσαπικ** () είναι το μεγαλύτερο εκβολικό στις Ηνωμένες Πολιτείες. Ο κόλπος βρίσκεται στην περιοχή του Μεσοατλαντικού και χωρίζεται κυρίως από τον Ατλαντικό Ωκεανό από τη χερσόνησο Ντελμάρβα, συμπεριλαμβανομένων τμημάτων της ανατολικής ακτής του Μέριλαντ, της ανατολικής ακτής της Βιρτζίνια και της πολιτείας Ντέλαγουερ. Το στόμιο του κόλπου στο νότιο σημείο του βρίσκεται ανάμεσα στο Ακρωτήριο Χένρι και το Ακρωτήριο Τσαρλς. Με το βόρειο τμήμα του στο Μέριλαντ και το νότιο στη Βιρτζίνια, ο κόλπος του Τσέσαπικ αποτελεί ένα πολύ σημαντικό χαρακτηριστικό για την οικολογία και την οικονομία αυτών των δύο πολιτειών, καθώς και άλλων που τον περιβάλλουν εντός της λεκάνης απορροής του. Περισσότερα από 150 μεγάλα ποτάμια και ρυάκια εκβάλλουν στη λεκάνη απορροής του κόλπου, έκτασης 64.299 τετραγωνικών μιλίων (166.534 km2), η οποία καλύπτει τμήματα έξι πολιτειών (Νέα Υόρκη, Πενσυλβάνια, Ντέλαγουερ, Μέριλαντ, Βιρτζίνια και Δυτική Βιρτζίνια) και ολόκληρη την Ουάσινγκτον.

Ο κόλπος έχει μήκος περίπου 200 μίλια (320 χλμ.) από τις βόρειες κεφαλές του στον Ποταμός Σούσκουεχάνα μέχρι την έξοδο του στον Ατλαντικό Ωκεανό. Έχει πλάτος 4,5 χλμ. στο στενότερο σημείο του και 48 χλμ. στο ευρύτερο σημείο του (ακριβώς νότια των εκβολών του ποταμού Ποτόμακ που χωρίζει το Μέριλαντ από τη Βιρτζίνια). Η συνολική ακτογραμμή, συμπεριλαμβανομένων των παραποτάμων, είναι 18.804 χλμ. (11.684 μίλια), περικυκλώνοντας μια επιφάνεια 11.601 χλμ. (4.479 τετραγωνικά μίλια). Το μέσο βάθος είναι 21 πόδια (6,4 μ.), φτάνοντας το μέγιστο τα 174 πόδια (53 μ.). 

Γνωστός τόσο για την ομορφιά όσο και για την αφθονία του, ο κόλπος έχει γίνει "άδειος", με λιγότερα καβούρια, στρείδια και ψαράδες από τα μέσα του 20ού αιώνα. Η ρύπανση από θρεπτικά συστατικά και η αστική απορροή έχουν αναγνωριστεί ως κύρια συστατικά της υποβαθμισμένης ποιότητας του νερού στον κόλπο που καταπονεί τα οικοσυστήματα και επιδεινώνει τη μείωση των οστρακοειδών λόγω υπερεκμετάλλευσης. Οι προσπάθειες αποκατάστασης που ξεκίνησαν τη δεκαετία του 1990 συνεχίστηκαν και στον 21ο αιώνα και δείχνουν δυνατότητες ανάπτυξης του ιθαγενούς πληθυσμού στρειδιών. Η υγεία του κόλπου του Τσέσαπικ βελτιώθηκε το 2015, σηματοδοτώντας τρία χρόνια κερδών σε μια περίοδο τεσσάρων ετών. Μικρές βελτιώσεις στην ποιότητα του νερού παρατηρήθηκαν το 2021, σε σύγκριση με τους δείκτες που μετρήθηκαν το 2020. Ο κόλπος αντιμετωπίζει άλλες περιβαλλοντικές ανησυχίες, συμπεριλαμβανομένης της κλιματικής αλλαγής που προκαλεί άνοδο της στάθμης της θάλασσας που διαβρώνει τις παράκτιες περιοχές και τις υποδομές και αλλαγές στο θαλάσσιο οικοσύστημα.

## Παραπομπές


## Εξωτερικοί σύνδεσμοι
* 

Κατηγορία:Βιρτζίνια
Κατηγορία:Μέριλαντ
Κατηγορία:Κόλποι της Αμερικής
Ευγονατόνωτος

Ο **ευγονατόνωτος** (λατινική-επιστημονική ονομασία *Eugonatonotus*) είναι γένος γαρίδων, που αποτελεί το μοναδικό γένος της ομώνυμης οικογένειας **ευγονατονωτίδες** (*Eugonatonotidae*). Οι ευγονατόνωτοι συναντώνται στις θάλασσες της Κεντρικής Αμερικής, της Νοτιοανατολικής Ασίας και της Αυστραλίας.

Σήμερα αναγνωρίζονται γενικώς μόνο τα εξής δύο είδη ευγονατόνωτου:

* *Eugonatonotus chacei*, Chan & Yu, 1991
* *[[Eugonatonotus crassus]]* (A.Milne-Edwards, 1881)

## Παραπομπές


Ευγονατονωτος
Γωνιόνωτος

Ο **γωνιόνωτος** (λατινική και επιστημονική ονομασία *Gonianotus*) είναι γένος ημίπτερων εντόμων, που ανήκει στην οικογένεια ρυπαροχρωμίδες Οι γωνιόνωτοι συναντώνται σε χώρες της Ευρώπης.

Σήμερα αναγνωρίζονται γενικώς τα παρακάτω δύο είδη γωνιόνωτου:

* *Gonianotus angusticollis*, Linnavuori, 1953
* *Gonianotus barbarus*, Montandon, 1890

## Παραπομπές


Γωνιονωτος
Καμπυλοστείρα

Η **καμπυλοστείρα** (λατινική και επιστημονική ονομασία *Campylosteira*) είναι γένος ημίπτερων εντόμων, που ανήκει στην οικογένεια τιγγίδες. Τα είδη της καμπυλοστείρας έχουν καταγραφεί να ζουν στη φύση στην Ασία, την Αφρική, τη Βόρεια Αμερική και την Ευρώπη, με ένα είδος να συναντάται στις βρετανικές νήσους.

## Είδη
Η *Lace Bugs Database* αναφέρει τα εξής 20 είδη καμπυλοστείρας:

# *Campylosteira bosnica*, Horváth, 1892
# *Campylosteira ciliata*, Fieber, 1844
# *Campylosteira dispar*, Horváth, 1905
# *Campylosteira eximia*, Horváth, 1892
# *Campylosteira falleni*, Fieber, 1844
# *Campylosteira heissi*, Péricart, 1981
# *Campylosteira horvathi*, Drake, 1951
# *Campylosteira jakesi*, Stusak, 1979
# *Campylosteira libanotica*, Horváth, 1906
# *Campylosteira moroccana*, Puton, 1887
# *Campylosteira orientalis*, Horváth, 1881
# *Campylosteira parvula*, Ferrari, 1874
# *Campylosteira perithrix*, Puton, 1887
# *Campylosteira pilicornis*, Horváth, 1906
# *Campylosteira pilifera*, Reuter, 1880
# *Campylosteira rotundata*, Takeya, 1933
# *Campylosteira serena*, Horváth, 1902
# *Campylosteira sinuata*, Fieber, 1861
# *Campylosteira sororcula*, Horváth, 1905
# *Campylosteira verna* (Fallén, 1826)

## Παραπομπές


Καμπυλοστειρα
Παρασκευή (όνομα)

Το **Παρασκευή** είναι ένα ελληνικό γυναικείο όνομα. Είναι η γυναικεία μορφή του ανδρικού ονόματος Παρασκευάς. Συχνά χαϊδευτικά του ονόματος είναι τα Βούλα, Βιβή και Εύη. Το όνομα προέρχεται από το ελληνικό ουσιαστικό , το οποίο με τη σειρά του προέρχεται από το ρήμα , και αποτελεί αναφορά στην Παρασκευή, την ημέρα της προετοιμασίας πριν από το Σάββατο.

## Άτομα με το όνομα Παρασκευή

* Αγία Παρασκευή η Μεγαλομάρτυς (2ος αι.) 
* Οσία Παρασκευή η Επιβατινή (η Νέα) (10ος αι.) 
* Παρασκευή Γαρδέλη, Ελληνίδα ζωγράφος 
* Παρασκευή Δάγκα, Ελληνίδα πολιτικός 
* Βούλα (Παρασκευή) Ζουμπουλάκη (1924-2015), Ελληνίδα ηθοποιός 
* Παρασκευή Καντζά (1976-), Ελληνίδα αθλήτρια του στίβου 
* Παρασκευή Κοιλιά (2001-), Ελληνίδα καλαθοσφαιρίστρια 
* Παρασκευή Κυριαζή (1880-1970), Αλβανή δασκάλα 
* Βούλα (Παρασκευή) Κώστα, Ελληνίδα ηθοποιός 
* Βούλα (Παρασκευή) Μάστορη (1945-2016), Ελληνίδα συγγραφέας 
* Βούλα (Παρασκευή) Πάλλα (1928-1980), Ελληνίδα τραγουδίστρια 
* Βούλα (Παρασκευή) Παπαχρήστου (1989-), Ελληνίδα άλτρια 
* Βούλα (Παρασκευή) Πατουλίδου (1965-), Ελληνίδα αθλήτρια του στίβου και πολιτικός 
* Βιβή (Παρασκευή) Πρωτόπαππα, Ελληνίδα κολυμβήτρια και τηλεπαρουσιάστρια 
* Παρασκευή Σιδερά-Λύτρα (1941-), Ελληνίδα φιλόλογος και συγγραφέας 
* Βούλα (Παρασκευή) Τσιαμήτα (1972-), Ελληνίδα άλτρια 
* Βιβή (Παρασκευή) Χαραλαμπογιάννη (1980-), Ελληνίδα πολιτικός 
* Εύη (Παρασκευή) Χριστοφιλοπούλου (1956-), Ελληνίδα πολιτικός 

## Φανταστικοί χαρακτήρες

* Παρασκευή (Κατερίνα Γιουλάκη), η σπιτονοικοκυρά στην κωμωδία *[[Οι κυρίες της αυλής]]* (1967) του Ντίνου Δημόπουλου **
* Παρασκευή (Ελένη Κοκκίδου), οι οικονόμος στη δραματική ταινία *[[Το τανγκό των Χριστουγέννων]]* (2011) του Νίκου Κουτελιδάκη 
* Παρασκευή Καραδήμου (Αγγελική Καρυστινού), χαρακτήρας στη σειρά *[[Ήρθε κι έδεσε]]* (2006) του Mega 

## Δείτε επίσης

* Παρασκευή (ημέρα)
* Παρασκευή (οικισμός της Αχαΐας)
* Παρασκευή (οικισμός των Γρεβενών)

## Παραπομπές

Κατηγορία:Γυναικεία ελληνικά ονόματα
Κατηγορία:Γυναικεία ονόματα
Κομητεία Αλκόουνα

Η **Κομητεία Αλκόουνα** (αγγλ. *Alcona County*) είναι κομητεία στην πολιτεία Μίσιγκαν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 10.167 κάτοικοι. Η διοικητική πρωτεύουσα (*έδρα*) και μεγαλύτερος οικισμός της κομητείας είναι το Χάρισβιλ.

Σύμφωνα με το Γραφείο Απογραφής των ΗΠΑ, η κομητεία έχει έκταση 4.640 τετραγωνικά χιλιόμετρα (km²), εκ των οποίων τα 1.750 km² είναι στεριά και τα υπόλοιπα 2.890 km² (ποσοστό 62%) καλύπτονται από νερό (λίμνες και ποτάμια), κυρίως από το τμήμα της Λίμνης Χιούρον που ανήκει στην κομητεία. Δια του τμήματος αυτού η Κομητεία Αλκόουνα έχει υδάτινα (λιμναία) σύνορα με την επαρχία Οντάριο του Καναδά.

## Παραπομπές


Αλκοουνα
Ζοφία Βάιγκλ

Η **Ζοφία (Σοφία) Βάιγκλ** το γένος **Κουλικόφσκι** (πολων. *Zofia Weigl*, née *Kulikowska*, περ. 1885-1940) ήταν Πολωνή βιολόγος που συνεργάσθηκε στην έρευνα για την εξεύρεση ενός εμβολίου για τον τύφο.

Γεννήθηκε από γονείς δικηγόρους, τους Βίκτορ και Μάρτα Κουλικόφσκι. Είχε τρεις αδελφές: τη Βάντα, τη Χέλενα και τη Στεφανία. Τελείωσε τη δευτεροβάθμια εκπαίδευση στο γυμνάσιο θηλέων του Λβιβ (στη σημερινή Ουκρανία) και απεφοίτησε από το πανεπιστήμιο της ίδιας πόλεως. Στα μέσα του 1912 διορίσθηκε δασκάλα στο τετραθέσιο δημοτικό σχολείο του Loshniiv. Αργότερα πήρε διδακτορικό στη βιολογία και τελικώς έγινε αναπληρώτρια καθηγήτρια στο Πανεπιστήμιο του Λβιβ. Τότε άρχισε να συνεργάζεται επιστημονικά με τον Ρούντολφ Βάιγκλ, τον δημιουργό του πρώτου αποτελεσματικού εμβολίου κατά του τύφου, στο «Ινστιτούτο του Λβιβ για έρευνες επί του τύφου και των ιών». Παντρεύτηκαν το 1921 και παρέμειναν στενοί συνεργάτες στο Ινστιτούτο μέχρι τον Β΄ Παγκόσμιο Πόλεμο. Απέκτησαν έναν γιο, τον Βίκτορ. Μετά τον θάνατο της Ζοφία σε ηλικία περίπου 55 ετών, ο Βάιγκλ παντρεύτηκε την Άννα Χέρτσιχ, που έγινε η βοηθός του στο εργαστήριο.

## Παραπομπές


Κατηγορία:Πολωνοί βιολόγοι
Κατηγορία:Πολωνές
Κατηγορία:Απόφοιτοι του Πανεπιστημίου του Λβιβ
Κρίστοφερ Κόρεϊ Σμιθ

Ο **Κρίστοφερ Κόρεϊ Σμιθ** (αγγλικά:Christopher Corey Smith*') είναι Αμερικανός [[ηθοποιός]], [[συγγραφέας]] και παραγωγός.

== Βιογραφία ==
Ο Σμιθ γεννήθηκε στις 17 Ιουλίου του 1962 στο Ρόσγουντ Σίτι της [[Καλιφόρνια]]. Έχει καταγωγή από την [[Ουαλία]], την [[Ιρλανδία]] και την [[Αγγλία]].

Φοίτησε στο Αμερικάνικο Ωδείο Θεάτρου στο [[Σαν Φρανσίσκο]]. Είναι διευθυντής της δικής του καλλιτεχνικής ομάδας Σαίξπηρ στο [[Λος Άντζελες]].

Ο Σμιθ έγινε γνωστός μέσα από μεταγλωττίσεις σειρών άνιμε όπως The twelve kingdoms, K, Buso Renkin, Rurouni Kenshin (2023) , Shadows House.

Στα κινούμενα σχέδια είναι γνωστός μέσα από σειρές όπως το Scooby-Doo! Mystery Incorporated, Miraculous Ladybug, Ghost Force, Lego Batman.

Έχει δώσει την φωνή του σε σειρές βιντεοπαιχνιδιών όπως Xenosaga Episode II, Xenoblade Chronicles X, Persona 5 Royal, Fire Emblem Heroes, The Legend of Heroes: Tales into Reverie.

== Προσωπική Ζωή ==
Ο Σμιθ έχει έναν γιο, τον Κάιρο Σμιθ ο οποίος ασχολείται με τη συγγραφή και την σκηνοθεσία.

Στις 29 Απριλίου του 2022, ο Σμιθ παντρεύτηκε με την σύντροφο του, την Σίντυ Ρόμπινσον η οποία είναι επίσης ηθοποιός.

== Εξωτερικοί σύνδεσμοι==

* *Anime USA welcomes voice actor, Christopher Corey Smith*. (2013, July 22). Anime News Network. [https://www.animenewsnetwork.com/press-release/2013-07-22/anime-usa-welcomes-voice-actor-christopher-corey-smith]
* Strait jacket | WorldCat.org. (2008). [https://search.worldcat.org/title/244206876]
* FanCons.com. (n.d.). *Christopher Corey Smith | FanCons.com*. [https://fancons.com/guests/bio/2972/christopher-corey-smith]

* AnimeCons.com. (n.d.). *Christopher Corey Smith https://animecons.com/guests/bio/2972/*
* *Christopher SMITH (voice actor) - Anime News Network*. (n.d.). [https://www.animenewsnetwork.com/encyclopedia/people.php?id=6261]
* IMDb. (n.d.). *Christopher Corey Smith''. IMDb. https://www.imdb.com/name/nm0448686/

Κατηγορία:Αμερικανοί ηθοποιοί φωνής
Grand Hotel (τηλεοπτική σειρά)

Το ***Grand Hotel*** είναι ελληνική δραματική τηλεοπτική σειρά εποχής που προβάλλεται από τον τηλεοπτικό σταθμό ΑΝΤ1 την τηλεοπτική σεζόν 2024-2026, βασισμένη στην ισπανική δραματική σειρά *[[Gran Hotel]]*. Η σειρά έκανε πρεμιέρα στις 23 Σεπτεμβρίου 2024.

## Διανομή

## Επισκόπηση σειράς

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Τηλεοπτικές σειρές ΑΝΤ1
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές εποχής
Στάττγκαρτ (Άρκανσο)

Το **Στάττγκαρτ** (αγγλικά: Stuttgart) είναι πόλη και η έδρα της βόρειας περιφέρειας της κομητείας Άρκανσο, στην πολιτεία Άρκανσο των Ηνωμένων Πολιτειών. Σύμφωνα με την απογραφή του 2010, είχε πληθυσμό 9.326 κατοίκους.

Γνωστό ως η «Πρωτεύουσα του Ρυζιού και των Παπιών του Κόσμου», το Στάττγκαρτ αποτελεί διεθνή προορισμό για κυνηγούς υδρόβιων πτηνών κατά μήκος του μεταναστευτικού περάσματος του Μισσισσιππή. Ιδρύθηκε το 1880 και πήρε το όνομά του από τη Στουτγκάρδη της Γερμανίας. Βρίσκεται στο Μεγάλο Οροπέδιο του Άρκανσο, μια περιοχή γνωστή για την καλλιέργεια ρυζιού. Η οικονομία του βασίζεται κυρίως στη γεωργική παραγωγή, στον τουρισμό που σχετίζεται με τα υδρόβια πτηνά και στις υποστηρικτικές βιομηχανίες.

Το Στάττγκαρτ βρίσκεται στον Εθνικό Δρόμο 165 των ΗΠΑ, περίπου 72 χιλιόμετρα νοτιοανατολικά του Λιτλ Ροκ, και στον Εθνικό Δρόμο 79 των ΗΠΑ, περίπου 180 χιλιόμετρα νοτιοδυτικά του Μέμφις, Τενεσί. Επίσης, βρίσκεται πάνω στη σιδηροδρομική γραμμή Union Pacific, ανάμεσα στο Μέμφις του Τενεσί και το Πάιν Μπλαφ του Άρκανσο.

## Παραπομπές


## Εξωτερικοί σύνδεσμοι
* 

Σταττγκαρτ
Κατηγορία:Έδρες κομητειών του Άρκανσο